# ПРЕДЛОЖЕНИЯ ЗА ИЗМЕНЕНИЕ И ДОПЪЛНЕНИЕ НА МЯРКА 7 „ОСНОВНИ УСЛУГИ И ОБНОВЯВАНЕ НА СЕЛАТА В СЕЛСКИТЕ РАЙОНИ“ ОТ ПРСР 2014-2020 Г.

**I. Промени в подмярка 7.2 „Инвестиции в създаването, подобряването или разширяването на всички видове малка по мащаби инфраструктура“**

**В подраздел 8.2.5.3.1.2 „Вид подкрепа“ се предлагат следните изменения:**

**Стар текст**

|  |
| --- |
| Предоставя се безвъзмездна финансова помощ за следните допустими за подпомагане дейности по подмярката:   * Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях; * Изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони; инвестиции за доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони; * Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение; * Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства; * Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност; * Изграждане, реконструкция, ремонт, оборудване и/или обзавеждане на спортна инфраструктура; * Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства; * Реконструкция, ремонт, оборудване и/или обзавеждане на общинска образователна инфраструктура с местно значение в селските райони. |

**Нов текст**

|  |
| --- |
| Предоставя се безвъзмездна финансова помощ за следните допустими за подпомагане дейности по подмярката:   * Строителство, реконструкция и/или рехабилитация на нови и съществуващи общински пътища, улици, тротоари, и съоръженията и принадлежностите към тях; * Изграждане, реконструкция и/или рехабилитация на водоснабдителни системи и съоръжения в агломерации с под 2 000 е.ж. в селските райони; инвестиции за доизграждане, без ново строителство на канализационната мрежа (в т.ч. и съоръжения за пречистване на отпадъчни води) в агломерации с под 2 000 е.ж. в селските райони; * Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение; * Изграждане, реконструкция, ремонт, оборудване и/или обзавеждане на социална инфраструктура за предоставяне на услуги, които не са част от процеса на деинституционализация на деца или възрастни, включително транспортни средства; * Реконструкция и/или ремонт на общински сгради, в които се предоставят обществени услуги, с цел подобряване на тяхната енергийна ефективност; * Изграждане, реконструкция, ремонт, оборудване и/или обзавеждане на спортна инфраструктура; * Изграждане, реконструкция, ремонт, реставрация, закупуване на оборудване и/или обзавеждане на обекти, свързани с културния живот, вкл. мобилни такива, вкл. и дейности по вертикалната планировка и подобряване на прилежащите пространства; * Реконструкция, ремонт, оборудване и/или обзавеждане на общинска образователна инфраструктура с местно значение в селските райони, включително изграждане на открита и/или закрита спортна инфраструктура в нея. |

**Мотиви за направеното изменение:**

Съгласно новоприетият Закон за предучилищното и училищно образование (обн., ДВ, бр. 79 от 13.10.2015 г., в сила от 1.08.2016 г.) един от основните групи ключови компоненти в общообразователната подготовка в училищата е уменията за подкрепа на устойчиво развитие и за здравословен начин на живот и спорт. Образованието е национален приоритет и за да се постигнат заложените цели в стратегическите документи, свързани с качествено, конкурентноспособно и ефективно образование е необходимо да се осигури и подходящата инфраструктура за устойчиво развитие и за здравословен начин на живот и спорт.

Състоянието на спортните обекти като част от образователната инфраструктура в общо 2 390 училища в Република България е както следва: едва 1 533 училища разполагат със стандартни физкултурни салони, което представлява 64% от общия разглеждан брой от 2 390 училища. Голяма част училищата с изградена спортна инфраструктура са разположени в големите градове (областни центрове и общини). В общините от селските райони училищните физкултурни салони в 560 училища са помещения, които са пригодени за спортни занимания. Същите са маломерни и не отговарят на стандартите и на нуждите на децата за да могат да развиват умения за устойчиво развитие и за здравословен начин на живот и спорт. В общо 264 училища няма изграден физкултурен салон, като от тях 131 училища разполагат със свободни площи, на които има възможност да се изградят физкултурни салони и/или спортни площадки.

В резултат на предложеното допълнение по дейността ще може да се осигури постигането на ключов компонент в общообразователната подготовка в училищата, а именно – подкрепа на устойчиво развитие и на здравословен начин на живот и спорт. Ще се създадат съвременни условия за провеждане на часовете по физическо възпитание и спорт, ще се насърчи практикуването на физически упражнения и спорт в училище. Това, от своя страна, ще намали негативните явления в подрастващите деца и ще се даде възможност за усъвършенстване на ценностната им система.

**В подраздел 8.2.5.3.1.6 „Условия за допустимост“ се предлагат следните изменения:**

**Стар текст**

|  |
| --- |
| …………………………………………………………………………………………………..  Финансовата помощ за изграждане, реконструкция, ремонт, закупуване на оборудване и/или обзавеждане на обекти, свързани с културния живот за един кандидат не може да надхвърля левовата равностойност на 200 000 евро за един обект и 1 000 000 за периода на прилагане на ПРСР. Тези дейности са допустими ако не са обявени за недвижима културна ценност от национално и световно значение.  Финансовата помощ за изграждане и/или обновяване на озеленените площи, за широко обществено ползване, предназначени за трайно задоволяване на обществени потребности от общинско значение за един кандидат не може да надхвърля левовата равностойност на 400 000 евро за един обект и 2 000 000 за периода на прилагане на ПРСР. |

**Нов текст**

|  |
| --- |
| …………………………………………………………………………………………………..  Финансовата помощ за изграждане, реконструкция, ремонт, закупуване на оборудване и/или обзавеждане на обекти, свързани с културния живот за един кандидат не може да надхвърля левовата равностойност на 200 000 евро за един обект и 1 000 000 за периода на прилагане на ПРСР. Тези дейности са допустими ако не са обявени за недвижима културна ценност от национално и световно значение.  Финансовата помощ за изграждане и/или обновяване на озеленените площи, за широко обществено ползване, предназначени за трайно задоволяване на обществени потребности от общинско значение за един кандидат не може да надхвърля левовата равностойност на 400 000 евро за един обект и 2 000 000 за периода на прилагане на ПРСР.  Финансовата помощ за изграждане, реконструкция, ремонт, оборудване и/или обзавеждане на спортна инфраструктура не може да надхвърля левовата равностойност на:   * 50 000 евро за един обект и 200 000 евро за периода на прилагане на ПРСР за кандидати общини; * 1 000 000 евро за един обект за кандидати ЮЛНЦ за периода на прилагане на ПРСР. За обект, предмет на подпомагане трябва да е доказано, че има стратегическо значение за спорта. |

**Мотиви за направеното изменение:**

По данни на Eurobarometer като ниво на физическата активност на гражданите България се нарежда на последно място сред страните от ЕС с едва 3% редовно практикуващи спорт и 58% никога неучастващи в спортни дейности. Четиридесет и шест на сто заявяват, че по местоживеене не им се предоставят достатъчно възможности за спорт и физическа активност. По този показател България се нарежда също на последно място сред страните – членки на ЕС. Наблюдава се тенденция за увеличаване броя на хората с наднормено тегло. Неблагоприятна е тенденцията за все по-нарастващото обездвижване на подрастващото поколение – 51% от общата популация са силно обездвижени. Нивото на физическото развитие и физическата дееспособност на децата и учениците в сравнение с предишните поколения техни връстници е значително снижено. В тази връзка следва да се насърчи доброволческата дейност в областта на спорта в свободното време като се стимулира изграждането/реконструкцията на малки спортни съоръжения и площадки (вкл. на открито), които, от една страна ще подобрят цялостния облик на населеното място, и, от друга – ще насърчат практикуването и развитието на спорта в свободното време на населението в селските райони. Също така, опитът от предходния програмен период показва, че по мярка 321 „Основни услуги за населението и икономиката в селските райони“ от ПРСР 2007-2013 г. основно бяха финансирани големи спортни обекти (мултифункционални зали и стадиони). Акцентът в настоящия програмен период следва да е поставен именно върху малката спортна инфраструктура.

Централно място в Националната стратегия за развитие на физическото възпитание и спорта заемат обществените спортни организации. То се определя от техните реални възможности за осъществяването на пълен цикъл на тренировъчна и състезателна дейност – от началното обучение до високото спортно майсторство на всички субекти по свободно избран от тях спорт. Спортните организации, регистрирани като юридически лица с нестопанска цел разполагат с морално остарели съоръжения и не разполагат с достатъчно възможности за добра поддръжка. Тяхната материално-техническа база е амортизирана и не отговаря на международните стандарти за провеждане на спортни, културни, здравни и други дейности, както и на изискванията за безопасност. Няма достъпна среда за хора с увреждания. Поради изброените по-горе причини се предлага по-висок размер на финансовата помощ за обекти, изграждани/реконструирани от кандидати ЮЛНЦ, при условие, че за обектите е доказано, че имат стратегическо значение за спорта.

**II. Промени в мярка 7 „Основни услуги и обновяване на селата в селските райони“**

**В раздел 8.2.5.7 „Друга важна информация, необходима за по-доброто разбиране и прилагане на мярката“ се предлагат следните изменения:**

**Стар текст**

|  |
| --- |
| …………………………………………………………………………………………………..  ОПРР ще подкрепя обекти на  образователната  инфраструктура от регионално и национално значение на цялата територия на страната и по-конкретно професионални, специални, помощни, спортни училища, училища по изкуство и култура, както и висши училища, приоритизирани от МОН. ПРСР ще финансира общинска образователна инфраструктура с местно значение в селските райони. В допълнение ОПРР ще финансира инфраструктурни мерки за опазване, популяризиране и развитие на културното наследство на територията на цялата страна чрез подкрепа за културни обекти от национално и световно значение. ПРСР няма да подпомага дейности свързани с опазването, популяризирането и развитието на културното наследство от национално и световно значение. По ОПРР ще се финансират инфраструктурни мерки за деинституционализация на социалните услуги за деца и възрастни хора. По мярка 7 няма да се финансира социална инфраструктура свързана с деинституционализация на деца и възрастни хора.  ………………………………………………………………………………………………….. |

**Нов текст**

|  |
| --- |
| …………………………………………………………………………………………………..  ОПРР ще подкрепя обекти на  образователната  инфраструктура от регионално и национално значение на цялата територия на страната и по-конкретно професионални, специални, помощни, спортни училища, училища по изкуство и култура, както и висши училища, приоритизирани от МОН. ПРСР ще финансира общинска образователна инфраструктура с местно значение в селските райони, включително и професионалните гимназии по § 10 от Преходните и заключителни разпоредби на Закона за предучилищното и училищно образование, които не са допустими за подпомагане по приоритетна Ос 3 „Регионална образователна инфраструктура“ на Оперативна програма „Региони в растеж“ по процедура BG16RFOP001-3.002 „Подкрепа за професионалните училища в Република България“. В допълнение ОПРР ще финансира инфраструктурни мерки за опазване, популяризиране и развитие на културното наследство на територията на цялата страна чрез подкрепа за културни обекти от национално и световно значение. ПРСР няма да подпомага дейности свързани с опазването, популяризирането и развитието на културното наследство от национално и световно значение. По ОПРР ще се финансират инфраструктурни мерки за деинституционализация на социалните услуги за деца и възрастни хора. По мярка 7 няма да се финансира социална инфраструктура свързана с деинституционализация на деца и възрастни хора.  …………………………………………………………………………………………………..  При необходимост ще бъдат съставяни междуведомствени работни групи, които ще координират процесите по демаркация, допълняемост, проверка за наличие на двойно финансиране и обмен на информация между програмите, с които е необходимо да се осигури разграничение с мярка 7 във всички фази на проектния цикъл. |

1.Съгласно § 10 от Преходните и заключителни разпоредби на Закона за предучилищното и училищно образование (обн. ДВ. бр. 79 от 2015 г., в сила от 1.08.2016 г.) държавните професионалните гимназии, които бяха финансирани от Министерството на земеделието и храните, стават общински. По подмярка 7.2 се предоставя безвъзмездна финансова помощ за реконструкция, ремонт, оборудване и/или обзавеждане на общинска образователна инфраструктура с местно значение в селските райони. В резултат на настъпилите законодателни промени държавните професионални училища, които се финансираха от Министерството на земеделието и храните придобиха статута на общинска образователна инфраструктура. В тези професионални училища се подготвят специалисти в направления, които, от една страна са съобразени с нуждите в конкретния селски район и, от друга, са изцяло насочени към подготвяне на професионални кадри в областта на земеделието.

Допълнителни мотиви за тяхното финансиране чрез подмярка 7.2:

Професионалното образование и обучение е един от основните фактори, определящи постигането на водещи цели за Европейския съюз. То се явява основен инструмент за намаляване дела на преждевременно напусналите училище под 11%. Инфраструктурата в професионалните „земеделски“ училища е морално остаряла и не позволява да се подготвят квалифицирани кадри съгласно нуждите на пазара на труд в съответния селски район. Изпълнението на дейността в този вид инфраструктура ще допринесе за обновяване и модернизиране на качествено професионално образование в помощ на обучаващите се ученици по професионални направления, отговарящи на нуждите на съответния местен регион и съобразно потребностите на местната икономика, която в селските райони се нуждае от подготвени кадри в различните направления от сектор „Земеделие“ – растениевъдството, животновъдството, горското стопанство, лозарството, винарството, ветеринарната медицина.

Инвестициите в професионалните гимназии ще имат като непосредствен резултат подобряване качеството на образователната среда и съответно повишаване на нейната активност. Обновяването на материалната база ще доведе до цялостното подобряване на учебния процес и ще улесни въвеждането на нови методи на обучение, които да повишат и задържат интереса на младите хора, което ще се отрази благоприятно на мотивацията на учениците за по-добро и по-активно обучение и реализацията им на пазара на труда и възможността да останат да живеят в селските райони. В дългосрочен план ще се стимулира увеличаването на заетостта, намаляване на безработицата и свързаните с нея нива на обща и детска престъпност, равнищата на миграция в селските райони и осигуряване на бизнеса от нужните му качествени кадри в областта на земеделието, животновъдството, горското стопанство и др.

По приоритетна Ос 3 „Регионална образователна инфраструктура“ на Оперативна програма „Региони в растеж“ беше проведен прием по процедура BG16RFOP001-3.002 „Подкрепа за професионалните училища в Република България“, който приключи на 30 септември 2016 г. В насоките за кандидатстване по процедурата има приложен списък на професионалните гимназии, които са допустими за подпомагане по процедура BG16RFOP001-3.002 „Подкрепа за професионалните училища в Република България“. С предложената промяна няма да се допусне двойно финансиране на кандидати и дейности, предвид въведеното в текста на мярка 7 ограничение.

2. Предложеното допълнение за създаване на междуведомствени работни групи има за цел подобряване ефективността на контрола при предоставянето на финансова помощ със средства от ЕЗФРСР чрез непрекъсната координация относно демаркацията, допълняемостта и проверките за наличие на двойно финансиране с други институции, управляващи средства от ЕСИФ.