**ИНФОРМАЦИЯ ЗА НАПРЕДЪКА В ИЗПЪЛНЕНИЕТО НА ПРЕДВАРИТЕЛНИТЕ УСЛОВИЯ**

За приложимите предварителни условия за ПРСР 2014-2020 г., които са посочени в Споразумението за партньорство и в Програмата като неизпълнени, са представени действия, които се предприемат, краен срок и отговорни органи за изпълнение. Към края на месец ноември 2016 г. статусът на изпълнение на предвидените действия, по които МЗХ е посочено като отговорна институция е както следва:

**Общи предварителни условия (ОПУ) – неизпълнени са две условия**

**ОПУ 4. Наличие на мерки за ефективното прилагане на законодателството на ЕС за обществените поръчки в областта на фондовете по общата стратегическа рамка (ОСР)**

Относно ОПУ 4 информацията, специфична за ПРСР е следната:

***Специфични действия само за ПРСР, Актуализиран срок: 11.2016:***

*- Извършване на предварителен контрол на планираните обществени поръчки съобразно Указанията към бенефициентите и ЗОП. Звената в УО и РА, извършващи контрол върху обществените поръчки, ще бъдат определени за контактни точки.*

*- Извършване на последващ контрол на вече проведени обществени поръчки.*

*- Изготвяне на указания към бенефициентите по ПРСР за прилагане на Закона за обществените поръчки.*

Извършването на предварителен и последващ контрол е уредено в Процедура за осъществяване на предварителна проверка и последващ контрол върху обществени поръчки за одобрени разходи, финансирани изцяло или частично със средства от Европейския земеделски фонд за развитие на селските райони в Разплащателната агенция (РА) - Държавен фонд „Земеделие“. Като приложение на Процедурата се разработват Указания за предварителни проверки и последващ контрол, издадени от Изпълнителния директор на ДФ "Земеделие" - РА. Указанията ще бъдат в съответствие с ПРСР 2014-2020 г., новия ЗОП и правилникът за неговото прилагане. Процедурата и указанията са в процес на актуализиране и трябва да бъдат одобрени от изпълнителния директор на РА в срок до ноември 2016 г.

- *Информиране на потенциалните бенефициенти за Указанията*

Ангажиментите във връзка с информиране на потенциалните бенефициенти, включително и за указанията, са уредени във Вътрешните правила за организация на дейността на УО на ПРСР, утвърдени със Заповед РД 09-783/14.10.2016 г. на министъра на земеделието и храните.

- *Разработване на стандартизирани критерии за възлагане по видове и типове инвестиционни дейности за прилагане на процедурите по ЗОП, които да бъдат допълнени към Указанията.*

Действието ще бъде изпълнено с изпълнение на предвиденото стандартизиране и подготовка на ръководство като ангажимент на Агенцията за обществени поръчки (АОП).

* В съответствие с изискванията на новия ЗОП са разработени електронни варианти на новите стандартни образци на обявления, приети с Регламент за изпълнение (ЕС) 2015/1986 на Европейската комисия. Предвидено е всички европейски обявления да се използват и за национално възлагане (под европейските прагове).
* Съгласно чл. 229, ал. 1, т. 4 от ЗОП АОП организира и управлява процеса по изготвяне на стандартизирани документи за възлагане на обществени поръчки. До м. декември 2016 г. с външна помощ АОП ще подготви и одобри стандартизирани договорни условия за някои често възлагани поръчки, като процесът ще продължи с изготвяне на минимални изисквания, критерии за подбор и др. документи.
* Националната стратегия в областта на обществените поръчки предвижда практическото ръководство за прилагане на законодателството по обществени поръчки да е публикувано на интернет страницата на АОП през м. декември 2016 г.

**ОПУ 7. Наличие на статистическа база, необходима, за да се извършват оценки на ефективността и въздействието на програмите. Наличие на система от показатели за резултатите, необходима, за да се изберат действия, които най-ефективно допринасят за желаните резултати, както и за да се следи напредъкът към постигане на резултатите и да се извършва оценка на въздействието**

Разработените фишове за метаданни за индикаторите за резултат за ПРСР 2014-2020 г. са подписани от трите институции – НСИ, ДФЗ и МЗХ и са изпратени до НСИ и ДФЗ за работа с одобрените и подписани документи.

**Тематични предварителни условия (ТПУ) – неизпълнени са две условия**

**3.1. Превенция и управление на риска: наличие на национални или регионални оценки на риска с оглед управлението на бедствия, като се отчита адаптирането към изменението на климата**

**Риск от горски пожари**

Министерство на земеделието и храните (МЗХ) и Изпълнителна агенция по горите (ИАГ) предприеха необходимите действия за изпълнение на задълженията си. Въз основа на одобрената *Методика за определяне на риска от горски пожари*, на базата на техническо задание за „*Извършване на оценка и картографиране на риска от горски пожари на територията на страната*“ се изпълнява проект по мярка 20 „Техническа помощ“ на ПРСР. Предвиденият краен срок за изпълнение на договора е декември 2016 г.

**5.2. Воден сектор:** **Наличие на а) политика за определяне на цените на водата, която осигурява на потребителите подходящи стимули да използват водните ресурси ефективно, и б) адекватен принос на различните потребители на вода към възстановяването на разходите за водни услуги на равнище, определено в одобрения план за управление на речните басейни за инвестициите, подкрепени от програмите.**

**Относно хидромелиорации - предвидени са следните действия:**

*Действие 1. Разработване на Методика за определяне на цената на услугата за водоподаване за напояване.*

Срокове:

1. Разработване на проекто – методика – септември 2016 г. – изпълнено

2. Утвърждаване на Методика за определяне на цената на услугата за водоподаване за напояване – декември 2016 г.

Към края на месец ноември тече процедура по отразяване на бележки от междуведомствено съгласуване. Следва внасяне за приемане от МС. Предвиденият срок за приемане на методиката е удължен до месец декември 2016 г.