**Предложениe за критерии за подбор по подмярка 4.1.2. „Инвестиции в земеделски стопанства по тематична подпрограма за развитие на малки стопанства“ от мярка 4 „Инвестиции в материални активи“ от ПРСР 2014 – 2020 г.**

Предложените критерии за подбор са съобразени с одобрените в подмярка 4.1.2 принципи за определяне на критериите за подбор. Основната цел на предложените критерии за подбор е целевото насочване на финансовата помощ към хоризонталните приоритети, определени в ПРСР 2014-2020 г. и насочени към сектор „Животновъдство“, „Плодове и зеленчуци“ и биологично производство. Предложените критерии за подбор дават възможност и за целево насочване на помощта на териториален принцип, предоставяйки предимство на малки стопанства в планински и необлагодетелствани райони в страната. В подмярка 4.1.2 също така ще се дава приоритет на проект с включени инвестиции, водещи до повишаване на енергийната ефективност в стопанствата над 5% и за проектни предложения, при които над 30% от допустимите инвестиционни разходи са насочени към иновации.

След одобрението от страна на ЕК на второ изменение на ПРСР 2014-2020 г. и в контекста на разработената обща стратегия за сектора от Световна банка, инвестициите за напояване в рамките на подмярка 4.1.2 следва да бъдат насочени приоритетно към земеделски стопани, които са членове на сдружения за напояване, както и за инвестиции, които стимулират или позволяват по-ефективното и ефикасно използване на водните ресурси в страната. Този подход е отразен в текста на подмярка 4.1.2.

Предложението на Управляващият орган е да бъдат финансирани проекти, които при оценката получават минимален брой от 10 точки по критериите за подбор.

В приложената таблица са посочени отделните критерии за подбор с включени минимални изисквания към всеки един от тях и максимален брой точки.